迷羊嘅比喻

迷羊嘅比喻係耶穌講嘅一個比喻，記載喺《新約聖經》《馬太福音》第18章第12至14節、《路加福音》第15章第3至7節。呢個故事係《路加福音》第15章裏面耶穌嘅比喻「三部曲」嘅第二個，另外兩個比喻係唔見錢嘅比喻同浪子嘅比喻。

聖經譯文

解釋
猶太地牧羊人嘅使命，艱難而且危險。因為有陡峭嘅懸崖同荒涼嘅沙漠。草原上並冇欄柵，因此羊極容易走失。耶穌講咗一個迷羊的比喻：有一個牧人擁有一百隻羊，走失咗一隻。佢唔會為咗嗰九十九隻安全嘅羊感到滿足，反而穿山越嶺，千辛萬苦將嗰隻迷路嘅羊搵返來。佢雖然已經筋疲力盡，仍然帶住喜樂嘅心將羊托上佢膊頭。呢種係失而復得嘅喜樂經歷。當一個人搵到佢唔見咗嘅嘢，一定會樂於同人分享呢份無比嘅喜樂。呢個比喻解釋一個罪人悔改，上帝嘅喜樂就好似牧羊人搵返迷路嘅羊咁喜樂。人可能會對罪人表示放棄，不過上帝卻唔會噉樣。

聖經
耶穌嘅比喻
基督教
天主教